Hassan Yebda

Hassan Yebda (, s. 14. toukokuuta 1984 Saint-Maurice, Ranska) on algerialainen jalkapalloilija. Yebda pelasi keskikenttäpelaajana vuonna 2018 päättyneellä urallaan Ranskan, Portugalin, Englannin, Italian, Espanjan ja Arabiemiraattien pääsarjoissa. Hän pelasi Algerian maajoukkueessa 26 ottelua ja teki niissä kaksi maalia. == Seurajoukkueura == Yebda aloitteli jalkapalloilun 7-vuotiaana ja siirtyi myöhemmin 16-vuotiaana Auxerren junioreihin, josta hän siirtyi Auxerren reservijoukkueeseen. Yebda oli myös kirjoilla edustusjoukkueessa kausilla 2004–2005 ja 2005–2006, mutta ei saanut peliaikaa. Tammikuussa 2006 hänet lainattiin puoleksi vuodeksi Ligue 2:ssa pelanneeseen Stade Lavalloisiin. Kauden päätteeksi Yebda vapautettiin sopimuksestaan Auxerren kanssa ja hän siirtyi Le Mansin reservijoukkueeseen. Sittemmin Yebda nostettiin kaudella 2007–2008 Le Mansin edustukseen, joka pelasi Ranskan pääsarjassa. Toukokuussa 2008 Yebda allekirjoitti neljän vuoden sopimuksen portugalilaisen Benfican kanssa. Sittemmin syksyllä 2009 hän siirtyi kauden mittaisella lainasopimuksella Valioliigaan Portsmouthiin.Pompey confirm move for Ben Haim BBC 1.9.2009 Viitattu 17.6.2010 Hän pelasi kauden aikana 18 sarjaottelua ja onnistui maalinteossa kahdesti Burnleytä ja Wolverhamptonia vastaan. === Napoli === Kauden päätyttyä Yebda siirtyi toistamiseen lainalle, kun 27. elokuuta 2010 italialainen Napoli teki vuoden mittaisen lainasopimuksen Yebdan kanssa.Hassan Yebda joins Napoli on long season loan from Benfica Echorouk Online 28.8.2010 Viitattu 29.8.2010 Hän pelasi ensimmäisen ottelunsa Napolin paidassa 16. syyskuuta 2010 Eurooppa-liigan ottelussa Utrechtia vastaan. Yhteensä Yebda pelasi kauden aikana 29 Serie A:n ottelua ja kahdeksan Eurooppa-liigan ottelua. Napoli sijoittui lopulta Italian pääsarjassa kolmanneksi. Eurooppa-liigassa puolestaan Napoli eteni lohkovaiheesta jatkoon, mutta hävisi ensimmäisellä pudotuspelikierroksella Villarrealille yhteismaalein 1–2. === Granada === Elokuussa 2011 Yebda allekirjoitti kolmen vuoden sopimuksen Espanjan pääsarjassa pelaavan Granadan kanssa.Transferts : Yebda, 3 ans au FC Granada (Espagne) DZfoot 22.8.2011 Viitattu 10.10.2011 Hän pelasi avausottelunsa Grenadan paidassa Espanjan pääsarjaottelussa Real Betisiä vastaan 27. elokuuta 2011. Yebda ehti pelata yhteensä 14 sarjaottelua, kunnes helmikuussa 2012 hän loukkasi oikean polvensa nivelsiteen. Lääkärien arviolta Yebda on 6–8 kuukautta poissa pelikentiltä.Grenade : Yebda absent six mois minimum FootAfrica 365 21.2.2012 Viitattu 22.2.2012 Yebda kokeili paluuta pelikentille kaudella 2012–2013 loukkaantumisensa jälkeen, mutta pelasi vain kahdessa ottelussa joulukuussa 2012 Osasunaa vastaan ja tammikuussa 2013 Valenciaa vastaan. Yebda pelasi seuraavalla kaudella 2013–2014 Granadan paidassa kymmenen sarjaottelua ja teki niissä yhden maalin. Ainoa maali tuli Osasunaa vastaan 18. elokuuta 2013, jolla hänen joukkueensa voitti ottelun maalein 1–2.Osasuna vs. Granada soccerway.com 18.8.2013 Viitattu 17.6.2014 Tammikuussa 2014 Yebda siirtyi lainasopimuksella loppukaudeksi Udineseen. Hän pelasi pitkälti vaihtopelaajan roolissa yhteensä kymmenen sarjaottelua Serie A:ssa. == Maajoukkueura == Yebda edusti nuorten maajoukkuetasolla Ranskaa ja voitti muun muassa alle 17-vuotiaiden MM-kisat vuonna 2001. Aikuisten tasolla Yebda on edustanut Algeriaa. Hänet nimitettiin ensimmäisen kerran Algerian kokoonpanoon Ruandaa vastaan lokakuussa 2009.Yebda accueilli tel un héros à Taourirt Le Buteur 14.10.2009 Viitattu 14.1.2010 Yebda tuli ottelussa vaihdosta kentälle. Hän teki maajoukkueuransa ensimmäisen maalin 27. maaliskuuta 2011 vuoden 2012 Afrikan kisojen karsintaottelussa Marokkoa vastaan. Maali syntyi rangaistuspotkusta, joka jäi myös ottelun ainoaksi maaliksi.CAN 2012 : Algérie-Maroc (1-0) FootAfrica 365. 27.3.2011 Viitattu 28.3.2011 === Afrikan mestaruuskisat 2010 === Yebda pelasi ensimmäiset arvokisansa vuoden 2010 Afrikan-kisoissa. Kisoissa Yebda pelasi jokaisessa ottelussa avauksessa. Algeria pelasi tiensä pronssiotteluun, jonka se kuitenkin hävisi Nigerialle. === MM-kisat 2010 === Hänet valittiin myös 2010 MM-kisoihinWorld Cup 2010: Sadaane confirms Algerian squad BBC 2.6.2010 Viitattu 23.2.2012 , jossa Yebda pelasi Algerian kaikissa kolmessa ottelussa avauksessa. Algerian kisat päättyivät alkulohkoon. === MM-kisat 2014 === Yebda oli mukana 2014 MM- kisoissa, jossa hän pelasi avausottelunsa alkulohkon viimeisessä ottelussa Venäjää vastaan. Algerian kisat päättyivät neljännesvälieriin. == Saavutukset == === Seurajoukkueissa === *Portugalin liigacup: 2009 *FA Cup **Hopeaa: 2010 === Maajoukkueissa === * Alle 17-vuotiaiden maailmanmestaruus: 2001 * Afrikan- mestaruuskilpailut **4. sija: 2010 === Henkilökohtaiset === *Primeira Ligan kuukauden pelaaja: syyskuu 2008 * DZFoot d'Or **2. sija: 2010 == Yksityiselämä == Yebdan perhe on kotoisin Taourirt Adène kylästä, joka sijaitsee Tizi Ouzoun maakunnassa, Algeriassa. Yebda ei puhu kabyylia tai arabiaa mutta ymmärtää molempia kieliä.Exclusif : Yebda : «J’espère rejoindre les Verts bientôt» Le Buteur 9.6.2009 Viitattu 22.2.2012 == Lähteet == Luokka:Ranskalaiset jalkapalloilijat Luokka:Algerialaiset jalkapalloilijat Luokka:Ranskanalgerialaiset Luokka:Vuonna 1984 syntyneet Luokka:Elävät henkilöt